Καλλιόπη Σπανού

Η Καλλιόπη Σπανού είναι Ελληνίδα πανεπιστημιακός, η οποία διετέλεσε Συνήγορος του Πολίτη τη περίοδο 2011 έως 2015. Είναι καθηγήτρια Διοικητικής Επιστήμης και Δημοσίου Δικαίου στο Εθνικό και Καποδιστριακό Πανεπιστήμιο Αθηνών. Στις 23 Απριλίου 2023 ορκίστηκε υπηρεσιακή υπουργός Εσωτερικών στην κυβέρνηση Κυριάκου Μητσοτάκη λόγω της διενέργειας βουλευτικών εκλογών στις 21 Μαΐου 2023 και διατήρησε το χαρτοφυλάκιο στην υπηρεσιακή κυβέρνηση Ιωάννη Σαρμά.

 Εκπαίδευση 
Σπούδασε Δημόσιο Δίκαιο και Πολιτική Επιστήμη στο Εθνικό και Καποδιστριακό Πανεπιστήμιο Αθηνών και στη συνέχεια σπούδασε Διοικητική Επιστήμη (Doctorat d'État) στο Πανεπιστήμιο Πικαρντί Ζυλ Βερν (Picardie Jules Verne) στην Αμιάν της Γαλλίας. Κατά τη διάρκεια των πανεπιστημιακών σπουδών της απέκτησε δύο υποτροφίες: Μία από το Ίδρυμα Μιχαήλ Στασινόπουλου και η άλλη από το Πρόγραμμα Τεχνικής Συνεργασίας του Υπουργείου Οικονομίας. Η διδακτορική της διατριβή τιμήθηκε από τη Γαλλική κυβέρνηση μέσω επιδόματος έκδοσης της.

 Ακαδημαϊκή σταδιοδρομία 
Το 1989, η ξεκίνησε να διδάσκει στο Τμήμα Πολιτικής Επιστήμης και Δημόσιας Διοίκησης του Εθνικού και Καποδιστριακού Πανεπιστημίου Αθηνών. Έχει διδάξει επίσης στο Πανεπιστήμιο Πικαρντί Ζυλ Βερν, το Πανεπιστήμιο Παντεόν-Ασσάς και το Πανεπιστήμιο Versailles-Saint Quentin en Yvelines. Δίδαξε για αρκετά χρόνια στην Σχολή Δημόσιας Διοίκησης στην Ελλάδα, ενώ επίσης ήταν σύμβουλος στο Κέντρο Δημόσιας Διοίκησης του Οργανισμού Οικονομικής Συνεργασίας και Ανάπτυξης (ΟΟΣΑ).

Τα τρέχοντα ερευνητικά ενδιαφέροντα περιλαμβάνουν τη δημόσια πολιτική, τη δημόσια διοίκηση, τις σχέσεις πολιτών-διοίκησης και τον «εξ-ευρωπαϊσμό» του δημόσιου τομέα. Έχει δημοσιεύσει επιστημονικές εργασίες και βιβλία στα Ελληνικά, τα Γαλλικά και τα Αγγλικά.

 Επιστημονικές δημοσιεύσεις 

 «Elites administratives et crise: Quelles perspectives pour la haute fonction publique en Grèce ?», Revue Internationale des Sciences Administratives.
 «Le droit sur le champ politico-administratif: la rencontre du droit et de la science administrative», Mélanges en l’honneur du professeur Jacques Chevallier, LGDJ Paris 2013 (σσ. 103-113)
 «The quandary of administrative reform: institutional and performance modernisation» in S. Kalyvas, G. Pagoulatos, H. Tsoukas (eds), From stagnation to forced adjustment. Reforms in Greece 1974-2010, Hurst & Co, London 2012 (σσ. 171-194).
 «Τhe Odyssey of administrative reform in Greece, 1981-2009: A tale of two reform paths», Public Administration 89 (3), 2011 (σσ. 723–737) (με τον Δημήτρη Α. Σωτηρόπουλο)
 «Η αναμόρφωση του συστήματος προσλήψεων. Παλιές προκλήσεις και νέες απαντήσεις» και «Οργάνωση της κυβέρνησης. Σκέψεις με αφορμή την αναδιάταξη των υπουργείων» στο, Η πρόσφατη διοικητική μεταρρύθμιση, Κέντρο Ευρωπαϊκού Συνταγματικού Δικαίου, Εκδόσεις Αν. Σάκκουλα, 2011.
 Δημόσιες πολιτικές στην Ελλάδα. Όψεις και αντιφάσεις, (επιμ.) Εκδόσεις Παπαζήση 2010 και κεφάλαιο «Αδυναμία αυτοδιόρθωσης. Παράγοντες υπονόμευσης των ορθολογιστικών παρεμβάσεων» (σσ. 285-317)
 "State reform in Greece. Responding to old and new challenges", International Journal of Public Sector Management 21 (2) 2008 (σσ. 150-173)
 «Ανεξάρτητες Αρχές: κρίση, μετεξέλιξη ή αναβάθμιση του πολιτικού συστήματος;», στο Χ. Ι. Κοντιάδης, Χ.Θ. Ανθόπουλος (επιμ.), Κρίση του ελληνικού πολιτικού συστήματος; Κέντρο Ευρωπαϊκού Συνταγματικού Δικαίου, Εκδόσεις Παπαζήση 2008 (σσ. 215-256).
Πηγή

 Σταδιοδρομία στο Δημόσιο 
Η Καλλιόπη Σπανού υπηρέτησε αναπληρώτρια συνήγορος του πολίτη για τις σχέσεις πολιτών-κράτους από το 2003 έως το 2011. Ορίστηκε η κύρια Συνήγορος το Σεπτέμβριο του 2010 μετά τη παραίτηση του Γιώργου Καμίνη. Εξελέγη ως Συνήγορος του Πολίτη από το Ελληνικό Κοινοβούλιο στις 13 Μαΐου 2011 και ανέλαβε τα καθήκοντα της στις 13 Ιουλίου 2011. Παραιτήθηκε από τη θέση της στις 2 Νοεμβρίου 2015, και την διαδέχθηκε προσωρινά ο αναπληρωτής (μέχρι τότε) Συνήγορος του Πολίτη, Βασίλης Καρύδης.

 Προσωπική ζωή 
Η Καλλιόπη Σπανού είναι παντρεμένη με τον Γερμανό οικονομολόγο, Γενς Μπάστιαν (Jens Bastian).

 Παραπομπές 

Κατηγορία:Καθηγητές Πολιτικής Επιστήμης και Δημόσιας Διοίκησης Αθηνών
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες πολιτικοί επιστήμονες
Κατηγορία:Έλληνες υπουργοί Εσωτερικών